બહેનો ભણી ગણીને જયારે તૈયાર થઇ રહી છે ત્યારે એમની રોજગારીની ચિંતા પણ રાજય સરકાર કરે છે. અને એમના માટે પણ નવી યોજનાઓ બનાવીને તાલીમ પણ આપણે આપી રહયા છીએ. પછી એમાં ઓછું ભણેલી બહેનો પણ તાલીમ લઇ રહી છે. મૂક-બધિર બહેનો પણ તાલીમ લઇ રહી છે. વિકલાંગ બહેનો પણ તાલીમ લઇ રહી છે. આનાથી વધારે ખુશી તો મને એ છે કે આપણે રમત ગમત ક્ષેત્રમાં ખૂબ પાછળ હતા. બાળકો પણ શાળાએ જાય તો ખરા પરંતુ આંતરરાષ્ટ્રીય ક્ષેત્રની રમતોમાં ભાગ નહોતા લેતા કારણકે એમની પાસે એ પ્રકારનું કૌશલ્ય નહોતું.